съобщение

На основание чл. 5, ал. 2 от Наредбата за условията и реда за извършване на оценка на въздействието върху околната среда РИОСВ – Монтана информира: 

Инвестиционно предложение „Изземване на инертни материали (баластра от наносни отложения) от речното легло на река Арчар” в землището на с. Държаница, ЕКАТТЕ 24640, общ. Димово, обл. Видин, попада в обхвата Приложение № 2 на ЗООС, точка 2, буква „в”.
На основание чл. 93, ал. 1, т. 1 от ЗООС, инвестиционното предложение подлежи на преценяване на необходимостта от извършване на оценка на въздействието върху околната среда (ОВОС). 

Участъкът от речното легло на река Арчар, предмет на инвестиционното предложение, попада в границите на защитена зона от Натура 2000 – „Въртопски дол” с код BG0000518, за опазване на природните местообитания и на дивата флора и фауна. Инвестиционното предложение е под разпоредбите на Наредбата за условията и реда за извършване на оценка за съвместимост на планове, програми и инвестиционни предложения с предмета и целите на опазване на защитените зони (Наредбата за ОС) и на основание чл. 2, ал. 1, т. 1 от нея, подлежи на преценка за вероятната степен на отрицателно въздействие върху защитените зони.

Преценяването на необходимостта от извършване на ОВОС и оценката за съвместимост ще бъдат проведени в една процедура.

Копие от писмото е изпратено до община Димово, кметство Държаница и БДУВДР – Плевен.
Дата: 12.12.2013 г. 

